เตือนซื้อ-ขายใบกำกับภาษีเป็นเท็จมาใช้ลดหย่อนผิดกฎหมายมีโทษหนัก
สรรพากรเตือนซื้อ-ขายใบกำกับภาษีและนำมาใช้สิทธิลดหย่อนภาษี ทั้งที่ไม่ได้ซื้อสินค้าจริงมีความผิดตามกฎหมาย
15 พ.ย. 2560

สรรพากรเตือนซื้อ-ขายใบกำกับภาษีและนำมาใช้สิทธิลดหย่อนภาษี ทั้งที่ไม่ได้ซื้อสินค้าจริงมีความผิดตามกฎหมายกรมสรรพากร ชี้แจงกรณีมีการเผยแพร่ข้อความผ่านทางโซเชียลมีเดียว่า ต้องการซื้อใบกำกับภาษีจากผู้ที่ซื้อสินค้าแต่ไม่ได้นำไปใช้ลดหย่อนภาษีให้เอามาขายได้ โดยจะมีค่าตอบแทนให้จำนวนหนึ่งนั้นเป็นการกระทำความผิดทางกฎหมายโดยการประกาศซื้อ-ขายใบกำกับภาษีดังกล่าวเป็นเรื่องที่มีความผิดทางกฎหมาย โดยผู้นำใบกำกับภาษีดังกล่าวไปใช้จะได้รับโทษทางอาญาตามมาตรา 90/4(7) แห่งประมวลรัษฎากร มีโทษจำคุกตั้งแต่ 3 เดือนถึง 7 ปี และปรับตั้งแต่ 2,000 บาท ถึง 200,000 บาท และรับโทษทางแพ่ง ต้องรับผิดเบี้ยปรับสองเท่าของเงินภาษี ตามมาตรา 89 (7) และเสียเงินเพิ่ม ตามมาตรา 89/1 อีกด้วย จึงขอเตือนให้ยุติการกระทำดังกล่าว และกรมสรรพากรจะดำเนินการติดตามตรวจสอบเพื่อหาผู้กระทำความผิดโดยเข้มงวดต่อไปทั้งนี้ หากผู้เสียภาษีมีข้อสงสัยสามารถสอบถามเพิ่มเติมได้ที่สำนักงานสรรพากรพื้นที่ทุกพื้นที่ หรือศูนย์สารนิเทศสรรพากร (RD Intelligence Center) โทร.1161